Εορτή Αγίου Δημητρίου σε Ασωπία,Νεοχωράκι και Σκούρτα

Την Κυριακή 26 Οκτωβρίου, εορτή του Μεγαλομάρτυρα Αγίου Δημητρίου του Μυροβλύτη, ο Σεβασμιώτατος Ποιμενάρχης μας κ. Γεώργιος ιερούργησε στην Ασωπία.  Πηγαίνοντας προς την Ασωπία ο Σεβασμιώτατος πέρασε από το Νεοχωράκι και προσκύνησε στον πανηγυρίζοντα Ιερό Ναό του Αγίου Δημητρίου και ευχήθηκε στον Εφημέριο και τους πιστούς της ενορίας. Στη συνέχεια ο Σεβασμιώτατος μετέβη στην Ασωπία, όπου στον Ιερό Ναό του Αγίου Δημητρίου τέλεσε τη Θεία Λειτουργία, με την συμμετοχή πάρα πολλών κατοίκων και της μαθητιώσας νεολαίας του χωριού. Το θείο λόγο κήρυξε ο πανοσ. αρχιμ. π. Ιερώνυμος Κυριαζής, ο οποίος αναφέρθηκε στην ευαγγελική περικοπή της ημέρας και στον Αγ. Δημήτριο.

Προ του “Δι΄ευχών” ο Σεβασμιώτατος στο λόγο του προς τους πιστούς αναφέρθηκε στη γενναιότητα και παλικαριά, που επέδειξε ο Άγιος Δημήτριος υπομένοντας τα μαρτύρια για την πίστη του στον Χριστό και προέτρεψε τους πιστούς να μιμηθούν την ακλόνητη πίστη του Αγίου και να φωτίζουν με την ζωή τους δίδοντας μαρτυρία Ιησού Χριστού. Επίσης, εκ μέρους του Εκκλησιαστικού Συμβουλίου ο Σεβασμιώτατος πρόσφερε στον Αντιπεριφερειάρχη Βοιωτίας κ. Γεώργιο Ντασιώτη μια εικόνα του Αγίου Δημητρίου.

Μετά τη Θεία Λειτουργία ο Σεβασμιώτατος μετέβη στα Σκούρτα, όπου στην κεντρική πλατεία του χωριού πραγματοποιήθηκε εκδήλωση μνήμης για τον οπλαρχηγό Αθανάσιο Σκουρτανιώτη και τα 70 παλληκάρια του, που θυσιάστηκαν στον Ναό της Μεταμορφώσεως του Σωτήρα Μαυρομματίου την 26η Οκτωβρίου 1825 πολεμώντας τους Τούρκους. Ο Σεβασμιώτατος τέλεσε επιμνημόσυνη δέηση για τον Αθανάσιο Σκουρτανιώτη και τους συμπολεμιστές τους, και έγινε κατάθεσε στεφάνων στο μνημείο του Αθ. Σκουρτανιώτη. Στη συνέχεια ο Σεβασμιώτατος μαζί με τους τοπικούς άρχοντες και τους κατοίκους παρακολούθησαν τα χορευτικά που παρουσίασαν παραδοσιακούς χορούς

imtl.gr

Διαβάστε επίσης

Οι Θεσπιές γιόρτασαν τον Άγιο Δημήτριο-ΒΙΝΤΕΟ,ΦΩΤΟ